stanford-oval/wikipedia huggingface dataset:
פנסורי
סוגי הפנסורי

לפנסורי התפתחו מספר סוגים:
איריניפצ'אנג (일인사창, 一人立唱): הופעת הפנסורי המסורתית עם זמר ומתופף.
סונגדוצ'אנג (승도창, 繩渡唱): הפנסורי בוצע על ידי הזמר במהלך ריקוד חבלים. היום לא קיים.
הודוגה (허두가, 虛頭歌) או טנגה (단가, 短歌): שיר המבוצע לפני הפנסורי, המשמש לחימום מיתרי הקול. היו בערך 40–50 שירים כאלה, עשרים מהם שרדו.
צ'אנגוק (창극, 唱劇): פנסורי, כלומר הצגה מרובת דמויות שהתפתחה להצגת אופרה בתיאטרון
פיונגצ'אנג (红창, 竝唱): ביצוע של קטע פנסורי או הודוגה בליווי אינסטרומנטלי
אמנות פנסורי (창작 판소리), צ'אנג'ק פנסורי, מילולית: "פנסורי שנוצר מלאכותית"): זוהי יצירת פנסורי חדשה שנכתבה במאה ה-20 על ידי מחברים ידועים בדומה למחזות מסורתיים.
מוזיקה, טכניקה ווקאלית, ביצוע

מופעי הפנסורי הם מורכבים. גם הזמר וגם המתופף צריכים לשים לב לפרטים רבים.
מוזיקה, טכניקה ווקאלית, ביצוע > פיתוח קול

פיתוח הקול וטכניקת האימון והשירה של זמרי הפנסורי שונים מזו המוכרים במוזיקה המערבית. על אף שהנשימה הבטנית משמשת גם בפנסורי, בניגוד לטכניקת הבל קאנטו, בשירה הקוריאנית המסורתית, שפתות הקול שנקראים גם מיתרי הקול נמתחים ומופק טון מחוספס וחד. הם חייבים להיות מסוגלים לשיר במספר רגיסטרים (רגיסטר: העמדות השונות של קול השירה: גובה או העומק והאופי הטונאלי הנובע מכך). התהודה אסורה, כלומר הצליל אינו יכול להדהד בחלל הפה או בחלל הגולגולת, ניתן להשתמש רק במיתרי הקול ובגרון. זמרות נעות בתחום רגיסטרים צר יותר ולכן הן משתמשות ביותר קישוטים מאשר גברים.
הכשרת הזמרים מתקיימת לאורך שנים רבות, על פי המסורת, בימים עברו הוכשרו התלמידים בהרים, שם נאלצו "לשיר" על מכשולים טבעיים, כמו חומת מים של מפל. הכשרה נכונה של זמרים הייתה חשובה ביותר בעידן שלפני המיקרופונים, במיוחד כיוון שההופעות נערכו בעיקר בחוץ, והם היו צריכים להיות מסוגלים לשיר ללא רבב במשך מספר (לעיתים קרובות עד 7–9) שעות, גם בגיל 60 -70.
שימור מסורת

הפנסורי הוא חלק מתוכנית ההגנה על המורשת התרבותית של דרום קוריאה. ב-24 בדצמבר 1964 היא הוכרזה כמורשת תרבותית אינטלקטואלית חשובה. גיבורי תוכנית המורשת האינטלקטואלית הם מה שמכונה "אוצרות אנושיים חיים", מאסטרי זמר הפנסורי מוכרים גם על ידי המדינה הקוריאנית. בשנת 2003, הפנסורי הוכרז כחלק מהמורשת התרבותית של האנושות על ידי אונסק"ו, ונוספה רשמית לרשימה ב-2008.
בשימור הפנסורי ממלאים תפקיד חשוב גם התקליטים. התקליטים הראשונים של פנסורי הופיעו בתחילת שנות ה-1900, בהוצאת חברת Victor Talking Machine האמריקאית, עליהן נשמעו קטעים. אותה חברה הקליטה את קולם של זמרי מאסטר מפורסמים רבים בשנות ה-20, אך בשל מגבלות טכניות, הם לא יכלו להקליט ביצועים שלמים, רק כמה דקות של קטעים. המהדורות הגיעו לרוב לאוספים פרטיים. בשנות ה-90, סינרה (Synnara) הוציאה מחדש כמה הקלטות. משנות ה-60. הוקלטו גם הופעות שלמות על גבי דיסק, חלקן בתמיכת גופים להגנת המורשת התרבותית.
לקריאה נוספת

Jang, Yeonok (2013). Korean P'ansori Singing Tradition: Development, Authenticity, and Performance History. Scarecrow Press. ISBN 978-0810884625.
Kim, Kee Hyung (2008). "History of Pansori".  In Yi, Yong-shik (ed.). Pansori. The National Center for Korean Traditional Performing Arts. ISBN 9788985952101.
Um, Haekyung (2013). Korean Musical Drama: P'ansori and the Making of Tradition in Modernity. Ashgate Publishing. ISBN 978-0754662761.
Pilzer, Joshua D. (2016), "Musics of East Asia II: Korea", Excursions in World Music, Seventh Edition, Taylor & Francis, ISBN 978-1-317-21375-8
הערות שוליים

↑  "Presence of Audience". Pansori Museum. נבדק ב-2015-03-31.
↑  "Performance Genres, Type and Segmentation of Pansori". Pansori Museum. אורכב מ-המקור ב-2016-03-04. נבדק ב-2015-03-31.
1 2  "Pansori". Cultural Heritage Administration. נבדק ב-2015-04-21.
↑  Suh Heun-gang, Ahn Hong-beom. "Fifty Years of Endeavors for Preservation and Transmission". Koreana. נבדק ב-2015-04-21.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פנסורי".
| --- | --- |
בקרת זהויות :  NLI: 987007560643205171  GND: 4264100-7  LCCN: sh85097487  LNB: 000350396  NLK: KSH1998006078 
מופע צ'אנגוק (Changgeuk) שהתפתח מהפנסורי
הצגת פנסורי מודרני
קטע מהסרטים (סרט, 2001)

| --- | --- |

כרזת הסרט בעברית
 בימוי:  ג'ול גלן (אנ')
 הופק בידי:  ניל ה. מוריטז (אנ')
 תסריט:  מייקל ג'י בנדר אדם ג'יי אפשטיין אנדרו ג'ייקובסון באדי ג'ונסון
 עריכה:  סטיבן וולש 
 שחקנים ראשיים:  ג'יימי פרסלי כריס אוונס קיילר לי
 מוזיקה:  תיאודור שפירו (אנ')
 צילום:  ריינלדו וילאלובוס (אנ')
 מדינה:  ארצות הברית 
 חברת הפקה:  סרטי קולומביה Original Film (אנ')
 חברה מפיצה:  Sony Pictures Motion Picture Group (אנ')
 שיטת הפצה:  וידאו לפי דרישה
 הקרנת בכורה:  14 בדצמבר 2001
 משך הקרנה:  89 דק' 
 משך הקרנה של גרסה מורחבת:  99 דקות
 שפת הסרט:  אנגלית 
 סוגה:  קומדיה פרודיה
 מקום התרחשות:  קליפורניה 
 תקציב:  15 מיליון דולר
 הכנסות:  66.5 מיליון דולר
 הכנסות באתר מוג'ו:   notanotherteenmovie
 דף הסרט ב־IMDb
 
קטע מהסרטים (באנגלית: Not Another Teen Movie – לא עוד סרט נעורים) הוא סרט פרודיה אמריקאי משנת 2001. הסרט בוים על ידי ג'ול גלן (אנ') ונכתב על ידי מייק בנדר, אדם ג'יי אפשטיין, אנדרו ג'ייקובסון, פיל באומן ובאדי ג'ונסון. בסרט מככבים קיילר לי, כריס אוונס, ג'יימי פרסלי, אריק כריסטיאן אולסן, אריק ג'נגמן (אנ'), מיה קירשנר, דיון ריצ'מונד (אנ'), קודי מק'מיינס (אנ'), סם הנטינגטון (אנ'), סם לוין, סרינה וינסנט (אנ'), רון לסטר (אנ'), רנדי קוויד, לייסי שאבר, ריילי סמית' (אנ') וסמיר ארמסטרונג (אנ').
הסרט הופץ ב-14 דצמבר 2001 על ידי סרטי קולומביה ומהווה פרודיה על סרטי נעורים כגון "יש לה את זה (1999)", "כוכב חדש נולד (אנ')", "10 דברים שאני הכי שונאת אצלך", "לא יכולים להתאפק (אנ')", ו-"יפה בוורוד". הסרט גם מציג מחוות לסרטי נעורים משנות ה-80 וה-90 כגון "מעודדות צמודות", "אמריקן פאי", "משחקי פיתוי", "אמריקן ביוטי", "אף פעם לא התנשקה", "שמתי ברז למורה", "אי אפשר לקנות אהבה (אנ')", "למות מצחוק (1999) (אנ')", "בת 16 הייתי", "טריפ נעורים", "לוקאס", "רודי (1993) (אנ')", "מועדון ארוחת הבוקר", "גריז" ו-"רוד טריפ". השחקן פול גליסון (אנ') חזר לגלם בשנית את דמותו של המנהל ורנון מהסרט "מועדון ארוחת הבוקר".
עלילה

בבית הספר התיכון על שם ג'ון יוז, פריסילה, המעודדת הראשית נפרדת מבן זוגה, כוכב הפוטבול ג'ק ווילר. ג'ק מגלה שפריסילה עזבה אותו לטובת תלמיד מוזר בשם לס במטרה לגרום לו לקנא. אוסטין, חברו של ג'ק מתערב איתו שלא יצליח להפוך את התלמידה המרדנית והחנונית ג'ייני בריגס למלכת נשף הסיום. ג'ייני מתנגדת לחיזוריו של ג'ק מכיוון שהיא לא רוצה לשנות כלום בעצמה ומכיוון שאין לה רגשות רומנטיים כלפיו. אף על פי שג'ייני מסרבת, ג'ק ממשיך לנסות ולהרשים אותה בדרך שונות.
ג'ק מבקש עצה מאחותו, קת'רין, שנמשכת אליו והיא מציעה לו עסקה לפיה היא תעזור לו להפוך את ג'ייני למלכת הנשף והוא בתמורה ישכב איתה. ריקי, חברה הטוב של ג'ייני מנסה נואשות להגיד לה שהוא מאוהב בה, אך היא לא מבחינה בחיזוריו. ג'ק וק'תרין מגיעים אל ביתה של ג'ייני וקת'רין מעבירה את ג'ייני "מהפך" (מורידה את משקפי הראיה שלה ומפזרת את שערה) ובכך ג'ייני הופכת לאטרקטיבית.
במקביל, מיטש, אחיה הצעיר של ג'ייני כורת ברית עם שני חבריו, ברוס ואוקס והם קובעים לאבד את בתוליהם עד לנשף הסיום (אף על פי שהם רק בכיתה ט'). מיטש מנסה להרשים נערה שהוא מאוהב בה בשם אמנדה בקר ומתכנן לתת לה מכתב אהבה. ברוס מצידו מנסה להוריד את מיטש מהרעיון בטענה ש-"היא לא בליגה שלו".
אוסטין, שמבין שהוא הולך להפסיד בהתערבות, משדל את ג'ק להתוודות מול ג'ייני על ההתערבות וג'ייני עוזבת את המקום בעצב. בערב הנשף, אוסטין וג'ייני הולכים יחד וג'ק הולך עם קת'רין. על רחבת הריקודים, הזוגות מנסים לגרום לאחד לשני לקנא ומתחילים בתחרות ריקודים. ג'ייני שבורת הלב עוזבת את הרחבה בדמעות.
מיטש ושני חבריו מגיעים לנשף ומיטש נותן לאמנדה את המכתב שהוא כתב. אמנדה כועסת כי לטענתה "היא לא מתכוונת לשכב עם כל לוזר שנותן לה מכתב אהבה", אך כן מוכנה לאונן לו. ברוס מתקרב לתלמידה זרה מחילופי תלמידים בשם אריולה ("עטרה", מכיוון שהיא מסתובבת עירומה בבית הספר) ואוקס מתקרב לקת'רין שבורת הלב.
ג'ק זוכה בתואר מלך הנשף. מתגלה שהבחירה במלכת הנשף זכתה לשויון. כשכולם חושבים שהשויון הוא בין ג'ייני לפריסילה, מתברר שצמד אחיות תאומות סיאמיות בשם שרה וקארה זכו בתואר. בזמן הריקוד בין ג'ק לתאומות, אוסטין וג'ייני עוזבים את המקום והולכים לבית מלון.
ג'ק הולך אל בית המלון ובחדר הוא מוצא את אוסטין שוכב עם פריסילה בזמן שלס מצלם אותם. אוסטין מספר לג'ק שג'ייני חזרה הביתה וג'ק בתגובה מכה את אוסטין ופריסילה בעקבות היחס שלהם לג'ייני (הוא גם מכה את לס מכיוון שהוא "סתם מוזר"). ג'ק מגיע אל ביתה של ג'ייני ולומד מאביה שהיא בדרכה לשדה התעופה במטרה לטוס לפריז וללמוד בבית ספר לאמנות.
ג'ק מגיע אל שדה התעופה ומצליח להגיע אל ג'ייני לפני שהיא עולה למטוס. ג'ק מנסה לדבר עם ג'ייני ולהסביר לה את רגשותיו, אך בנאומו הוא משתמש בשלל קלישאות מסרטי נעורים שונים. לבסוף, ג'ק מתוודה בפני ג'ייני שהקשר ביניהם ככל הנראה לא יצליח מכיוון שהם ילמדו במכללות שונות ושהוא לא מעוניין בקשר מרחוק. ג'ייני חושבת שנאומו של ג'ק (הכנה להפליא) הוא בעצם נאום מתוך הסרט "קראטה קיד" והיא מחליטה להישאר איתו.
בסצנה באמצע הכתוביות, אביה השיכור של ג'ייני מחליט לענג את עצמו מינית בעזרת פאי במטבח. בסצנה שאחרי הכתוביות, נראית תלמידה היפית לבקנית שמנגנת בגיטרה ומספרת שהיא עיוורת. היא מבקשת עזרה מהסובבים אותה ואחד מהם גונב לה את הגיטרה ובורח.
פסקול

| --- | --- |
 אלבום אולפן מאת אמנים שונים
 יצא לאור:  4 בדצמבר 2001
 סוגה:  רוק, פאנק רוק, הבי מטאל
 חברת תקליטים:  מאבריק
 הפקה:  ניל מוריץ 
 
 Tainted Love (אנ') Never Let Me Down Again (אנ') Blue Monday The Metro (אנ') But Not Tonight  (אנ') Message of Love (אנ') Bizarre Love Triangle (אנ') 99 Luftballons I Melt with You (אנ') If You Leave  (אנ') Please Please Please Let Me Get What I Want (אנ') Somebody's Baby (אנ')
 
פסקול הסרט הולחן על ידי תיאודור שפירו (אנ') והוא כולל ברובו גרסאות כיסוי לשירי פופ ולמוזיקת הגל החדש משנות ה-80. השיר "Prom Tonight" (אותו דמויות הסרט שרות לקראת סוף הסרט) נכתב על ידי בן פולדס (אנ'), מייקל ג'י בנדר, ג'יי אפשטיין ואנדרו ג'ייקובסון. השיר הוא פרודיה על הסרט "גריז" והוא מעולם לא הופץ באופן מסחרי.
פסקול הסרט הופץ אולפני מאבריק ב-4 בדצמבר 2001. גרסת כיסוי לשיר "Take On Me" של להקת א-הא שבוצעה על ידי להקת Lifer (אנ') הוקלטה, אך לא נכללה בפסקול.
גרסת קריוקי לשיר "Can't Fight This Feeling (אנ')" של הלהקה REO Speedwagon (אנ') נשמעת בכל פעם שדמותה של אמנדה בקר נכנסת לסצנה.
הפצה

הסרט הוקרן לראשונה ב-14 בדצמבר 2001 והופץ לאחר מכן ב-DVD ב-30 באפריל 2002. גרסה לא מצונזרת של הסרט הופצה ב-26 ביולי 2005. גרסה זו ארוכה ב-10 דקות מהסרט הרגיל ומוסיפה סצנות שנחתכו בעריכה או הרחבה של סצנות קיימות.
ביקורות

האתר Rotten Tomatoes העניק לסרט ציון של 28% טריות על סמך 96 ביקורות.
האתר Metacritic העניק לסרט ציון של 32/100 על סמך 22 ביקורות.
ביקורות > תקציב והכנסות

הסרט גרף 66.5 מיליון דולר כנגד 15 מיליון דולר שהושקעו ביצירתו.
הערות שוליים

1 2 3  Mick LaSalle, A crass act / Gross-out teen flick imagines it's a parody, sfgate.com, ‏Dec 14, 2001
1 2  Dennis Harvey, Not Another Teen Movie, Variety, ‏2001-12-13
↑  Robin Rauzi, 'Not Another Teen Movie' Just Multiplies the Raunch, Los Angeles Times, ‏2001-12-14
↑  Original Soundtrack – Not Another Teen Movie Album Reviews, Songs & More | AllMusic, נבדק ב-2023-08-12
↑  NEPA Scene Podcast Ep. 76 - Wilkes-Barre nu metal band Lifer given new life in 2018, נבדק ב-2023-08-12
↑  Gerald Wurm, Not another Teen Movie (Comparison: Theatrical Cut – Unrated Director´s Cut) – Movie-Censorship.com, www.movie-censorship.com
↑  Not Another Teen Movie – Rotten Tomatoes, www.rottentomatoes.com, ‏2001-12-14
↑  Not Another Teen Movie, נבדק ב-2023-08-12
↑  Not Another Teen Movie, Box Office Mojo
המהומות בישראל (2021)

המהומות בישראל (2021) היו רצף של אירועים אלימים רחבי היקף, בעיקר בין כוחות הביטחון הישראליים לאזרחים ערבים ישראלים ופלסטינים, שהתרחשו בחודש מאי 2021 במאות מוקדים במדינת ישראל. במהלך המהומות נהרגו שלושה אזרחים ונפצעו מאות. באירועים נגרמו נזקים כבדים בגוף וברכוש המוערכים בעשרות מיליוני ש"ח. המהומות בירושלים פרצו על רקע תסיסה בעיר, שהלכה וגברה במהלך חודש הרמדאן. האירועים החלו במחאה של תושבי שייח' ג'ראח הערבים על הכוונה לפנותם מבתיהם, המשיכו בעימותים של ערבים בשער שכם, והתפשטו לעימותים בין מוסלמים לשוטרים בהר הבית. לאחר יידוי אבנים ממסגד אל אקצא, המשטרה פרצה להר הבית תוך שימוש ברימוני הלם. בעקבות האירועים חמאס שיגר אולטימטום הדורש מישראל לפנות את כוחותיה מהר הבית ושייח ג'ראח, ועם פקיעת האולטימטום ב-10 במאי 2021 (ביום ירושלים) שיגר ארגון הטרור מטח רקטות מרצועת עזה לאזור ירושלים ולערים אחרות. בתגובה פתחה ישראל במבצע שומר החומות. החל מליל 10 במאי התפשטו המהומות מירושלים לערים ערביות ומעורבות בישראל.
במהלך חג השבועות נרשמה רגיעה הדרגתית במקביל לפריסת כוחות רבים של משטרה ומג"ב באזורי העימות.
במהלך המהומות נפצע אנושות בראשו יגאל יהושע, יהודי בן 56, מאבנים שערבים השליכו עליו בלוד ולבסוף נפטר מפצעיו; במהלך התפרעות בלוד שיזמו ערבים, נהרג מוסא חסונה, ערבי ישראלי בן 32 מירי של יהודי; מוחמד כיואן בן 17 מאום אל-פחם נפצע קשה בראשו מירי של שוטר, כשישב ברכב נוסע שנחשד בפיגוע דריסה. כיואן מת מפצעיו כעבור שבוע. יהודי בן 84, אַבִּי הר-אבן, לשעבר מנהל סוכנות החלל הישראלית, מת מפצעיו כתוצאה מהצתה על ידי אזרחים ערבים בעכו. כוחות מד"א דיווחו כי טיפלו ב-196 נפגעים, 10 קשה, 30 בינוני ו-155 במצב קל. מספר השוטרים שנפגעו הוערך בכ-300. בנוסף, 27 פלסטינים נהרגו ואחרים נפצעו ביהודה ושומרון, במהלך עימותים או פיגועים. עשרה בתי כנסת הוצתו.
על פי דוח מבקר המדינה במהומות נהרגו שלושה אזרחים ונפצעו מאות (ובכללם כ-306 שוטרים) בכ-520 מוקדי אירועים מתועדים שבשיאם השתתפו, על פי הערכת גורמי ביטחון מוסמכים, כ-6,000 תושבים מקרב ערביי ישראל. כ-3,200 איש נעצרו, מהם כ-240 יהודים.
על פי הודעת פרקליטות המדינה ב-19 במאי 2022, כשנה לאחר תחילת המהומות, הגישה הפרקליטות כתבי אישום נגד כ-616 נאשמים מקרב העצורים, רובם המכריע (89%) ממוצא ערבי. למעלה מרבע מהנאשמים היו קטינים.
כחלק מההתמודדות עם האירועים תוגברו כוחות משטרת ישראל בכוחות משמר הגבול. שירות הביטחון הכללי פרסם הודעה חריגה לאור התגברות האירועים האלימים, וקבע כי מדובר בטרור. במהלך האירועים ולאחריהם בוצעו מעצרים והוגשו כתבי אישום. הביטוח הלאומי הודיע כי מי שיוכר על ידי משרד הביטחון ככזה שנפגע במהומות, יזכה להכרה כנפגע פעולת איבה. כמו כן פורסם שלהערכת השב"כ 85 אחוז ממפירי הסדר הערבים - הם בעלי רקע פלילי, אך עם שוך המהומות, ולאחר ניתוח נתונים חלקיים, דווח כי רק פחות מעשרה אחוזים ממפירי הסדר הערבים היו בעלי תיק פלילי קודם. לפי מבקר המדינה, ”בהתאם להערכת שב"כ, ועל בסיס ניתוח המידע וגיבוש תמונת המודיעין שהוא ערך, לפחות 60% מקרב האנשים שהשתתפו במהומות הם בעלי רישום פלילי קודם; לפחות 20% הם בעלי רקע בהפרות סדר; לפחות 15% מוכרים לשב"כ כנושאי נשק בלתי חוקי”.
לאחר האירועים, אישרה הממשלה תוכנית חירום. מפכ"ל המשטרה תמך שמג"ב תתפקד גם כמשמר לאומי. ביוני 2022, הוצג המשמר הלאומי הישראלי, כחלק ממשמר הגבול.
ירושלים

עיקר המהומות בירושלים התרחשו באזור שער שכם, הר הבית והשכונות שייח' ג'ראח ושמעון הצדיק.
ירושלים > הר הבית

מהומות של ערבים בהר הבית התרחשו לאורך כל חודש הרמדאן.[דרוש מקור] בשל המהומות נסגר הר הבית לעליית יהודים ב-9 במאי, יום ירושלים. בערב לפני כן התבצרו מאות מוסלמים על הר הבית ואגרו נשק קר כהכנה לעימותים שאכן אירעו בשעות הבוקר, במהלכם נפצעו מפגינים ושוטרים. בהמשך המהומות שוב נכנסו שוטרים לתוך מסגד אל-אקצא לאחר שמתפללים יידו אבנים. במהלך יום ירושלים, לאחר שהודיעה המשטרה על איסור כניסה של יהודים להר הבית ניסו עשרות יהודים לפרוץ להר. בהמשך יום ירושלים ערבים שיגרו זיקוקים ואף ניסו לזרוק אבנים על החוגגים את יום ירושלים ברחבת הכותל, והציתו עץ בהר הבית, מה שיצר שרפה בהר. המשטרה עצרה את החגיגות בכותל לזמן ממושך.
ב-14 במאי הותקפו שוטרים בהר הבית בידי פורעים ערבים שהשליכו אבנים לעברם. בתגובה לכך הדפו כוחות המשטרה את הערבים בחזרה לשטח הר הבית.
המהומות ובכללם תקיפות שוטרים המשיכו גם בשבוע שלאחר מכן. ב-23 במאי הותר מחדש ליהודים לעלות להר הבית. בנוסף באותו היום נעצרו 33 חשודים בחשד להפרות סדר במזרח העיר.
ירושלים > שער שכם

מאות ערבים התעמתו עם שוטרים ותקפו יהודים באזור שער שכם מדי לילה מתחילת הרמדאן,[דרוש מקור] בטענה שמחסומים משטרתיים מפריעים לשגרת חייהם ברמדאן. ב-26 באפריל לאחר שהורתה המשטרה על הורדת המחסומים, הסירו פורעים ערבים את המחסומים בעצמם, והפרות סדר אלימות הכוללות פגיעה בשוטרים וירי זיקוקים לעבר הכוחות נמשכו.
ב-13 במאי 2021 תקפו מספר ערבים עובר אורח חרדי סמוך לשער שכם, ופצעו אותו באורח קל.
ירושלים > שער האריות

ב-10 במאי 2021 ביצעו לפחות עשרה ערבים ניסיון לינץ' בשלושה יהודים שעברו עם רכבם סמוך לשער האריות, ופצעו אותם באורח קל.
ירושלים > טרור הטיקטוק

בשבועות שלפני חודש הרמדאן ובמקביל למהומות בהר הבית, התגבר השימוש ברשתות חברתיות לצורכי טרור, תופעה שקיבלה את הכינוי העיתונאי "טרור הטיקטוק" או "אינתיפאדת הטיקטוק" - זאת על אף שטיקטוק לא הייתה הפלטפורמה העיקרית ששימשה לקידום מעשי טרור, אלא ככל הנראה טלגרם.
ברצף של מספר ימים, החל ב-15 באפריל, הוצגו בכלי התקשורת סרטונים בעלי אופי אלים שהפכו ויראלים ברשת הטיקטוק ובפלטפורמות רשת אחרות, בהם מספר ערבים ישראלים הצטלמו כשהם נוקטים באלימות והשפלה כלפי יהודים בישראל, בעיקר בעלי חזות חרדית. צעירים ערבים רבים החלו להעלות סרטונים בהם הם נראים תוקפים שוטרים, משפילים עוברי אורח חרדים, מכים יהודים ומבזים סמלים ישראליים. כתגובה, כעבור שישה ימים של אירועים הפגינו אנשי ארגון להב"ה בשער שכם מול המפגינים הערבים וקבוצות של יהודים תקפו ערבים במרכז העיר.
להלן מספר סרטונים שהופצו ברשתות החברתיות והוזכרו בכלי התקשורת:
ב-15 באפריל 2021, יום העצמאות, נער ערבי תקף נער חרדי וסטר לו בזמן נסיעה ברכבת הקלה בירושלים. משתתפי הסרטון נעצרו. אירוע זה החל את התופעה ברמדאן 2021.
ב-19 באפריל 2021, סרטון של ערבי ששופך במפתיע קפה רותח על יהודי בשער שכם. שלושה חשודים נעצרו לחקירת משטרה. הפוגע הפיץ בטיקטוק סרטון נוסף של פגיעה בחרדי כיומים קודם, במצטבר ידוע על שלושה אירועים בהם מוערב אותו תוקף. ב-26 באפריל הוגש נגדו כתב אישום.
ב-24 באפריל 2021, צעיר שטייל עם כלבו הותקף באלימות קשה בידי קבוצת ערבים, התקיפה נמשכה מספר דקות, כשכל העת מצלמים המשתתפים את האירוע. עדי ראייה יהודים הזעיקו משטרה, ורק לאחר הגעתה הצליח להיחלץ מתוקפיו. פונה לבית חולים כשהוא חבול בכל חלקי גופו. הצעיר סובל מצלעות וחוליות שבורות. שב"כ, משטרת ישראל וימ"מ עסקו במעצר המשתתפים. עוד באותו יום, זוג נשוי שצעד בגבעה הצרפתית הותקף על ידי חבורת ערבים.
ירושלים > שייח' ג'ראח

בשכונת שייח' ג'ראח התחוללו מהומות אלימות והפגנות מצד תושבי השכונה, בשל כניסה של עמותות יהודיות לבתים בשכונה לפי הכרעת בית המשפט העליון בנושא. נערכו התפרעויות, הפרות סדר, יידוי אבנים וחפצים והותקפו שוטרים ואזרחים. המאבק בשייח' ג'ראח ככל הנראה הפך לזרז ליצירת לגיטימציה למהומות בקרב ערביי ישראל ועזר להסלמה. ב-6 במאי 2021 התחזקו המהומות בשייח' ג'ראח לאחר שלא הושגה הסכמה בין היהודים והמוסלמים בעניין בעלות על הדירות בשכונה, ומתוך מחאה ערבית על ההכרעה של בתי המשפט בישראל.
ב-11 במאי נפצעו במהומות מאות מפגינים ערבים שהתפרעו וניסו לפגוע בכוחות.
ב-12 במאי הפרו פורעים ערבים את הסדר ויידו אבנים לעבר כלי רכב של יהודים, המשטרה עצרה עשרה פורעים.
אחרי יומיים של רגיעה יחסית בירושלים, התחדשו העימותים בין ערבים, יהודים וכוחות הביטחון בשכונה. יהודים הגיבו בירי חי לעבר פלסטינים תושבי השכונה שירו לעברם זיקוקים והמשטרה פיזרה בכוח הפגנה של כ-300 פעילי שמאל יהודיים מהמקום.
ב-14 במאי התפרעו בשכונה עשרות פורעים ערבים ושניים נעצרו בחשד שירו לעבר שוטרים.
כעבור יומיים מחבל ערבי ביצע פיגוע דריסה בשכונה ופצע 7 לוחמי מג"ב, המחבל חוסל. לאחר הפיגוע התפתחו במקום עימותים בין שוטרים לתושבים ערבים.
ב-16 במאי הותקף יהודי עובר אורח על ידי ערבי בשכונה.
ירושלים > אירועים בולטים

ב-23 באפריל, צעירים ערבים יידו אבנים על רכב בו נהג יהודי. הנהג נטש את הרכב וניסה להימלט רגלית אך נתפס על ידי המון ערבי שביצע בו ניסיון לינץ'. רכבו נשרף והוא פונה לבית החולים.
ב-24 באפריל, קבוצת ערבים ביצעה ניסיון לינץ' ביהודי שטייל עם כלבו.
ב-10 במאי, יום ירושלים: מאות ערבים התפרעו בהר הבית. 6 יהודים נפגעו מהתפרעות של ערבים סמוך להר הצופים. ליד שער האריות נעשה ניסיון לבצע לינץ' ברכב בו נסעו מספר יהודים. המשטרה הרחיקה את הפורעים באמצעות ירי. בהמשך היום נורו רקטות מעזה לכיוון ירושלים.
ב-13 במאי יהודי עובר אורח הותקף בידי מספר ערבים בהגבעה הצרפתית. יהודים הותקפו בשני מוקדים. מוקדם יותר הותקף ערבי על ידי יהודים. לפני כן, התוקפים התפרעו בעיר.
ב-14 במאי עימותים התחדשו במספר שכונות במזרח ירושלים.
ב-15 במאי נמשכו העימותים וההתפרעויות בצפון ובמזרח ירושלים.
ב-16 במאי אירעו עימותים והתפרעויות בכמה שכונות.
ב-18 במאי, התפרעויות בשער שכם והפגנה שהפכה להפרת סדר בשייח ג'ארח.
ב-21 במאי, הפרות סדר בהר הבית. שוטר הותקף על ידי ערבי. התוקף נעצר. באותו יום ערבים תקפו יהודי שהיה ברכבו באזור הגבעה הצרפתית.
יפו

ב-18 באפריל 2021 הותקפו באלימות ברחובות יפו ראש ישיבת שירת משה ומנכ"ל הישיבה על ידי שני ערבים. נגד התוקפים הוגש כתב אישום. לאחר האירוע הזה החלו מהומות ביפו ועימותים אלימים בין המשטרה לערבים בעיר.
ב-10 וב-11 במאי, התקיימו הפגנות אלימות של תושבים ערבים בשטח העיר. הפורעים הערבים הציתו פחי אשפה, שברו תחנות אוטובוס ושיגרו נפצים וזיקוקים לעבר כוחות המשטרה שהיו במקום. הם מחו על פעולות המשטרה בירושלים ועל "נוכחות המתנחלים בהר הבית". יהודי שעבר במקום וצילם את התפרעותם הותקף על ידם ובוצע בו ניסיון לינץ'.
ב-13 במאי ביצעו צעירים ערבים ניסיון לינץ' בחייל בן 19 ופצעו אותו באורח קשה. החייל פונה לבית החולים איכילוב בתל אביב. בפוסט שפורסם על ידי יהודים המזוהים עם ארגון "לה פמיליה" נכתב: "מחאה נגד הערבים, צעדה מכיוון שכונת התקווה לכיוון יפו", ופורסמה קריאה לרצוח ערבים. במהלך הצעדה הותקפו עיתונאים.
ב-14 במאי הוצתו בשכונת עג'מי ביפו חמישה בתים בידי פורעים ערבים, ארבעה מתוכם של יהודים ואחד בבעלות ערבית. ילד ערבי בן 12 נכווה בפניו בעקבות השלכת בקבוק תבערה לתוך סלון ביתו על ידי מתפרעים ערבים. הוא פונה לבית החולים, עם כוויות בינוניות-קשות. ב-5 בספטמבר 2023, לאחר חתימה על הסדר טיעון, נדונו אחמד דאוד וריזק ג'רבוע לשבע שנות מאסר, ראאד ג'רבוע נידון לשש שנות מאסר, ועל שלושתם יחדיו הוטל תשלום פיצויים של 850 אלף שקלים.
המשטרה עצרה שני ערבים תושבי המקום החשודים בזריקת בקבוק התבערה, שטעו בזיהוי תושבי הבית, וזרקו אותו על בית המשפחה הערבית. בהמשך הותקף ביפו עיתונאי על ידי ערבים והותקף גם תושב יהודי על ידי שני ערבים בשדרות ירושלים.
לוד

המהומות בלוד פרצו ב-10 במאי בשעות הערב, כשערבים־ישראלים החלו להתפרע בעיר, חלקם תושבי מזרח ירושלים. אירועי האלימות כללו הרס מצלמות העירייה ועקירת תמרורים, יידויי אבנים ובקבוקי תבערה, ירי, השחתה והצתה של בתי כנסת, הצתת המכינה הקדם־צבאית "מעוז" בעיר, הצתת בית ספר, מוסדות ציבור, בתי יהודים, פחי אשפה, ארונות חשמל, מכוניות פרטיות וניידות משטרה.
בליל־המהומות הראשון, ירה יהודי לעבר קבוצת מתפרעים והרג צעיר ערבי. למחרת, יהודי נפצע אנוש בראשו מפגיעת אבנים שהושלכו לעברו על ידי מתפרעים ערבים, ונפטר מפצעיו לאחר שבוע.
במהלך הימים הבאים גברה המתיחות בעיר, והגיעו ללוד מתנדבים יהודים, חלקם פעילי ימין קיצוני, במטרה להגן על התושבים היהודים. חלק מפעילי הימין התעמתו עם ערבים ופגעו ברכוש.
כחלק מההתמודדות עם האירועים, תוגברה המשטרה בכוחות משמר הגבול, הוכרז אירוע חירום אזרחי והוטל עוצר לילה בעיר.
רמלה

ב-10 במאי 2021 ברמלה הותקפו בית כנסת, נבזזו חנויות, הוצת בית הקברות היהודי בעיר והושחת אוטובוס של אגד. במהלך ההתפרעויות הותקפו באבנים בתי יהודים בעיר, הוצתו כלי רכב ונורו זיקוקים לעבר שוטרים ועוברי אורח.
ב-11 במאי 2021, הוצתו חלקים מהשוק המקומי, בית העלמין המוסלמי בעיר הועלה באש, ושרפה הוצתה בבית פרטי. במקביל הגיעו מאות פעילי ימין להפגנה בעקבות קריאה של ח"כ איתמר בן גביר ואנשי להב"ה לאזור קניון עזריאלי בעיר. המפגינים ניסו לתקוף נהג ערבי, וכן ניסו לרוץ ולפרוץ לעבר השכונה בעיר העתיקה שבה היו יום קודם מהומות. בהפגנה הותקף גם העיתונאי ברוך קרא. על פי עדויות, המפגינים נשארו שעות רבות אל תוך הלילה, וחסמו את הכביש ליד קניון עזריאלי. הם הכו עוברי אורח שנחשדו כערבים ורגמו באבנים מכוניות של ערבים. בצומת רמלה-מרכז נפצע שוטר כתוצאה מירי של ערבים.
ב-13 במאי, תושבי רמלה טענו כי נזרק מטען צינור, וירי חי התבצע ברחוב שמואל הנביא לכיוון שתי נשים יהודיות, וגם דיווחו על יידוי אבנים. יום קודם לכן הוצתה מכונית.
ראשי החמולות ברמלה, יחד עם המשטרה ופרנסי העיר, ניסו למנוע אלימות וכניסת מתפרעים מחוץ לה.
ב-15 במאי הוצתה חנות בבעלות יהודית בשוק העירוני בעיר.
ב-30 במאי, לאחר סיום מבצע שומר החומות, בוצע בעיר פיגוע דריסה בו נרצח דסטאו ביסט, עולה חדש מאתיופיה, על ידי מחבלים ערבים שנסעו ברכבם. לאחר חקירת המשטרה האירוע הוגדר כאירוע על רקע לאומני וכפיגוע. למרות זאת, נכון לפברואר 2024 דסטאו ביסט טרם הוכר כנפגע פעולות איבה.
רמלה > מהומות בבית החולים אסף הרופא

במהלך הלילה שבין 10 ל-11 במאי, התגודדו ברחבת המיון של בית החולים אסף הרופא בצריפין מאות מתפרעים ערבים שהגיעו למקום בעקבות קליטת חבריהם הפצועים מהפרות הסדר בלוד וברמלה. המתפרעים השליכו אבנים, השחיתו ציוד, קיללו ואיימו על הצוותים הרפואיים שנאלצו להסתתר מחשש לחייהם. כמו כן הופנו איומים מפורשים כלפי ערבים בצוות הרפואי על כך שהם ממשיכים לעבוד בחדר המיון בתקופה זו, ולא מזדהים עם הפורעים.
עכו

ב--11 במאי הוצתו על ידי ערבים בעכו מסעדת הדגים ומלון האפנדי שבבעלות אורי ירמיאס וכן נקודת המשטרה בעיר העתיקה. במלון שהה אבי הר-אבן שנפצע קשה ממהצתה, וכעבור שלושה שבועות נפטר מפצעיו. בנוסף מספר אנשים נפצעו קל מההצתות.
ב-12 במאי ביצעו פורעים ערבים לינץ' בשלושה אזרחים יהודים ופצעו אחד מהם אנושות. נוסף על כך, נעצר פורע ערבי על שירה לעבר לוחמי מג"ב בעיר. הלוחמים השיבו באש ופגעו ביורה, שנפצע באופן בינוני. הפורעים שרפו מבנים.
ב--14 במאי הציתו ערבים חלקים מתיאטרון בבעלות ערבית ויהודית, ותועדה גם ביזה.